stanford-oval/wikipedia huggingface dataset:
הבלתי רגילים
עלילה

משפחה אמריקנית טיפוסית טסה לחופשה באמזונאס. מטוסם מתרסק והם היחידים שניצלים. לאחר ההתרסקות הם מגלים שכל אחד במשפחה קיבל כוח על שונה, והם מחליטים להילחם בפשע בעירם ולהיות מעין גיבורי על. למרות כוחותיהם, הם מנסים לשמור על ארשת נורמליות, ושומרים על סדר יומם הרגיל.
שחקנים ראשיים

ג'ים פאוול (מייקל צ'יקליס) - אב המשפחה. ג'ים עובד במשטרה כאמן קלסתרונים, ובזמנו החופשי מתפקד כגיבור על של העיר. ג'ים מאוד חזק, חסין לאש וכדורים, ויכול לקפוץ למרחקים עצומים. הוא נלחם בפשע בעזרת חברו ג'ורג', שמתריע בפניו על מעשי פשע שקורים בעיר.
סטפני פאוול (ג'ולי בנץ) - אשתו של ג'ים. סטפני עובדת כמדענית בחברת "גלובל טק". כוחה הוא מהירות על וחילוף חומרים מהיר, ובעקבות התקרית של המשפחה היא חוקרת בזמנה החופשי על מקרים דומים, שבהם אנשים קיבלו כוחות על.
דפני פאוול (קיי פנבייקר) - תלמידת תיכון בת 16, בתם של ג'ים וסטפני ואחותו של ג'יי ג'יי. לדפני יש כוח טלפתי והיא מסוגלת לקרוא מחשבות, לשלוט במוחם ולראות זכרונות של אנשים ואף למחוק אותם.
ג'יי ג'יי פאוול (ג'ימי בנט) - בנם של סטפני וג'ים ואחיה של דפני. ג'יי ג'יי היה תלמיד תיכון לא מוצלח, שכוח העל שלו אפשר לו לחשב נתונים מתמטיים במהירות וללמוד דברים חדשים תוך שניות אחדות.
ג'ורג' סיינט קלאווד (רומני מלקו) - חברו הטוב ביותר של ג'ים. ג'ורג' הוא עורך דין ובלש משטרה שעובד ביחד עם ג'ים ויודע על כוחותיו וכוחות משפחתו. הוא עוזר לג'ים להילחם בפשע.
קייטי אנדרוס (אוטומן רייסיר) - חברתה הטובה ביותר של סטפני. קייטי עובדת עם סטפני בחברת "גלובל טק", והיא מודעת לכוחותיה. קייטי היא גאונית מחשבים.
דוקטור קינג דייטון (סטיבן קולינס) - הבעלים של חברת "גלובל טק". קינג מאוד מתעניין במחקר של סטפני על כוחות על, ולכן עוקב אחריה. הוא הזריק למספר אנשים כוחות על זמניים, ללא ידיעתה של סטפני.
דירת המצוירים

| --- | --- |
דמויות הסדרה. נגד כיוון השעון : וולדור, תות, לינג-לינג, פוקסי, זאנדיר, קלרה, ספאנקי וקפטן הירו.
דמויות הסדרה. נגד כיוון השעון : וולדור, תות, לינג-לינג, פוקסי, זאנדיר, קלרה, ספאנקי וקפטן הירו.
 סוגה:  אנימציה, סאטירה
 יוצרים:  דייב ג'סטר, מאט סילברסטיין
 מדבבים:  אדם קרולה, ג'ס הארנל, אבי מקברייד, ג'ק פלוטניק, טרה סטרונג, קרי סאמר וג'יימס ארנולד טיילור.
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  36 
 הפקה
 חברת הפקה:  קומדי סנטרל 
 הפצה:  Paramount Media Networks 
 אורך פרק:  22 דקות
 שידור
 רשת שידור:  קומדי סנטרל
 רשת שידור בישראל:  yes stars 3 הוט קומדי סנטרל
 תקופת שידור מקורית:  27 באוקטובר 2004 – 14 בנובמבר 2007
 קישורים חיצוניים
 אתר רשמי
 דף התוכנית ב-IMDb
 
דירת המצוירים (באנגלית: Drawn Together; תרגום חופשי: צוירו יחדיו/נמצאים ביחד) היא סדרת טלוויזיה מונפשת אמריקאית ששודרה ברשת קומדי סנטרל, המספרת על חבורה מוזרה של דמויות מצוירות שחיות בדירה מלאה במצלמות, כפרודיה על תוכניות המציאות. הדמויות עצמן הן פרודיות על דמויות מצוירות בהשראת מגוון סרטים, סדרות, קומיקס ומשחקי וידאו פופולריים. הסדרה מתייחסת באופן פרודי לנושאים שבדרך כלל יש עליהם טאבו כגון השואה, גזענות וכו'. הפרק החמישי של העונה הראשונה צונזר כיוון שלעג לנכים.
בישראל הסדרה שודרה ב-yes stars 3 וב-HOT Comedy Central.
דמויות

הנסיכה קלרה: נסיכה מהאגדות, דתיה, שמרנית וגזענית. היא מבוססת על דמותן של אריאל מבת הים הקטנה ובל מהיפה והחיה, מנסיכות דיסני.
זאנדיר פ. ויפלבוטום: צעיר נאה והומו מוצהר. גיבור ממשחק מחשב בו הוא בהרפתקה מתמדת שמטרתה להציל את ה"חברה" שלו. הוא מבוסס על הדמות לינק ממשחקי הנינטנדו "האגדה של זלדה".
קפטן הירו (לסלי): גיבור על, מאצ'ו, שוביניסט, סוטה, טיפש וחרמן. מבוסס על דמותו של סופרמן וגיבורי על מסוגו. אף על פי שהדבר לא צוין במפורש, נרמז שהוא והוריו יהודים. מוצאו בכוכב זבולון, לאמו הוא קורא "אמא" (ima, וגם נוקט בלשון רבים, אמהות) והוא נצפה מדליק נרות שבת. במערתו הסודית מטבע ענקי של שקל ישן. בנוסף, נרמז שפה ושם הוא נוהג לשכב עם גברים, ונראה כי יש לו "קראש" נוראי על זאנדיר - בין השניים נרמז, יותר מפעם אחת, על משיכה מינית חזקה.
פוקסי לאב: מוזיקאית / פותרת תעלומות שחורה ומופקרת מבית הרוס. לבושה כשועל, חברה בלהקת בנות, מבוססת על ואלרי בראון מהסדרה המצוירת של שנות ה-70, "ג'וסי והפוסיקאטס".
ספאנקי האם: חזיר גס וגזען. מייצג תוכנת שיתוף קבצים אינטרנטית, התאסלם באוגוסט 2001. מבוסס על דמויות מסרטוני הפלאש.
לינג-לינג: עכברון חשמלי קטן שמדבר ג'יבריש-יפני, יש לו זנב בצורת סימן קריאה, מבוסס על פיקאצ'ו מהסדרה הפופולרית פוקימון.
תות בראונסטיין: אשה חולת מין, מניפולטיבית ומצוירת באנימציית שחור-לבן, מבוססת על הדמות הקלאסית בטי בופ. תות מתמודדת עם תדמיתה כסמל מין משנות ה-20, עודף משקל, אלכוהוליזם ונטיות אובדניות.
וולדור סוק-באט: יצור מוזר בצבע צהוב עם ידית בתור זנב, מבוסס על בובספוג מכנסמרובע, וגם קצת על סטימפי החתול מרן וסטימפי.
הסרט

לאחר העונה השלישית הוחלט שלא להמשיך את הסדרה ויוצריה הוציאו את הסרט "הסרט של מצוירים יחדיו: הסרט!" שעוסק בין היתר בביטול הסדרה. בסרט הצוות נלחם למען החזרת הסדרה כנגד דמות בשם "ישראל" (Intelligent Smart Robot Animation Eraser Lady) אותה מדבב סת' מקפרלן (איש משפחה). הדמות גרמה למחלוקת ולהאשמות באנטישמיות בטענות לשימוש ציני בסרט לטובת תעמולה אנטי-ישראלית ושימוש בעלילות דם כנגד העם היהודי.
רגולר שואו

| --- | --- |

לוגו הסדרה
 סוגה:  קומדיה, הומור סוריאליסטי, פנטזיה, הומור שחור, סיטקום מצויר
 יוצרים:  ג'יי. ג'י. קווינטל
 בימוי:  מייק רוט  פיקוח על בימוי:  ג'ון אינפנטינו, שון סזלה
 מדבבים:  ג'יי. ג'י. קווינטל, ויליאם סליארס, סאם מרין, מארק המיל, ג'ף בנט, ג׳ייני חדאד טומפקינס, מינטי לואיס, קורטני טיילור, רוג'ר קרייג סמית', ג'וליאן הולואויי, סטיבן בלום, דייוויד אוגדן סטירס
 מדבבים בעברית:  גילן שחף, דן קיזלר, יובל סגל, אלדד פריבס, ערן מור, ספיר דרמון, עדן גמליאל, אלי לולאי, סער בדישי, יותם סחייק, רז וקנין
 פרסים:  פרס אמי הקטן לסדרת האנימציה הקצרה הטובה ביותר
 ארץ מקור:  ארצות הבריתארצות הברית
 שפות:  אנגלית (דובב לנוספות, בניהן עברית)
 מספר עונות:  8
 מספר פרקים:  261
 תוכנית המשך:  מספיק טוב (אנ')
 הפקה
 מפיק:  בריאן א. מילר, ג'ניפר פלפראי  מפיקים עבור Cartoon Network:  רוב שוורץ, רוב סורצ'ר, קרטס לאלאש
 מפיקים בפועל:  ג'נט דימון, ריאן סלייטר  פיקוח על מפיקים:  מייק רוט, כריס רקרדי
 חברת הפקה:  קרטון נטוורק
 הפצה:  האחים וורנר טלוויזיה, הולו, HBO Max 
 מוזיקה:  מארק מות'רסבו 
 אורך פרק:  11 דקות (פרק רגיל) 23 דקות (ספיישלים)
 שידור
 רשת שידור:  Cartoon Network
 רשת שידור בישראל:  ערוץ הילדים (עונות 1–3, 6) yesVOD (עונה 8)
 פורמט (תמונה):  HDTV 1080i במסך 16:9
 פורמט (קול):  סטריאו (2010)   צליל הקיפי של 5.1 (2010 ואילך)
 תקופת שידור מקורית:  6 בספטמבר 2010 – 16 בינואר 2017
 תקופת שידור בישראל:  2011 – 2012; 2017
 קישורים חיצוניים
 אתר הסדרה
 דף התוכנית ב-IMDb
 
רגולר שואו (באנגלית: Regular Show, בתרגום חופשי: "תוכנית רגילה") היא סדרת אנימציה אמריקאית שנוצרה על ידי ג'יי. ג'י. קווינטל עבור ערוץ Cartoon Network ושודרה לראשונה ב-6 בספטמבר 2010. הסדרה סובבת אחר חייהם של מרדכי העורב הכחול וריגבי הדביבון אשר מתעצלים לעשות כל דבר.
הסדרה מבוססת על סרט סטודנטים קצר מ-2005 שנוצר על ידי ג'יי. ג'י. קווינטל ונעזר בהפקה בחבריו, הסרטון זכה לפופולריות ובעקבות כך מנכ"ל ערוץ Cartoon Network אישר הפקת סדרה דומה. בראיון סיפר קווינטל כי לוקחים שישה חודשים ליצירת פרק ולכן לאחר ההחלטה על הסדרה הייתה הזדרזות רבה לסיום ההפקה תוך זמן קצר מאד.
הסדרה זוכה לקהל מעריצים רב של מבוגרים ונערים יחד, ממוצע צופים לפרק עומד על 2,500,000 ואף בכורת העונה הרביעית נצפתה על ידי יותר מ-3,000,000 בני אדם. מאז עלייתה לשידור הועמדה למספר פרסים אך זכתה רק באחד.
הסדרה סיימה את שידורה לאחר העונה השמינית שהתחילה ב-6 בספטמבר 2016 והסתיימה ב-16 בינואר 2017.
עלילה

מרדכי וריגבי אוהבים להתעצל כל היום, לשחק במשחקי וידאו ולהתבטל עם חבריהם בפארק. בכל פרק הם מסתבכים בצרה בגלל התנהגותם שגורמת לאסונות.
דמויות

מרדכי (אנגלית: ג'יי. ג'י. קווינטל, עברית: גילן שחף) - מרדכי הוא ציפור מסוג עורבני כחול וחברו הטוב ביותר של ריגבי, מרדכי נוהג לכנות את ריגבי "אבויה" (על-פי הגרסה העברית). מרדכי אוהב משחקי וידאו, מאוהב במרגרט ופוחד להתחיל איתה ולהזמין אותה לדייט, מרדכי מעט יותר חכם מריגבי ולכן לא לוקח סיכונים רוב הזמן והרעיונות שלו הגיוניים יותר.
ריגבי (אנגלית: וויליאם סאליירס, עברית: דן קיזלר) - ריגבי הוא דביבון חום וחברו הטוב ביותר של מרדכי, ריגבי נוהג לכנות את מרדכי "אבויה" (על-פי הגרסה העברית). ריגבי הוא שחצן, עם רעיונות גרועים יותר ומעודד את מרדכי לקחת סיכונים, ובאחד מן הפרקים הוא הזמין את מרגרט לדייט ומרדכי קינא בו.
איש השריר (אנגלית: סם מרין, עברית: ערן מור) - איש שככל הנראה נראה כמו זומבי ויש לו קול נמוך ומחוספס, אוהב לנסוע בקרונית בפארק עם רוח הכיף, מספר בדיחות 'אמא שלי' גסות על אמו, והוא לא מחבב במיוחד את מרדכי וריגבי ונוטה להעליב אותם, אך פעמים רבות הם גם נוטים להסתדר. שמו האמיתי של איש השריר הוא מיטץ' סורנסטיין. איש השריר הוא ככל הנראה יהודי, וישנם סממנים לכך בסדרה: באחד מפרקי חג המולד הוא לבש סוודר עם ציור של סביבון, בחתונתו עם סטארלה הוא שבר כוס, ובפרק אחר של חג המולד הוא ציין כי הוא חוגג את חנוכה.
רוח הכִּיף (אנגלית: ג'ף בנט בעונה הראשונה, ג'יי. ג'י. קווינטל החל מהעונה השנייה, עברית: ערן מור) - רוח שמסתובב עם איש השריר, נקרא כך משום שכף יד מחוברת לראשו, לעיתים נדירות הוא מדבר.
סקיפס (אנגלית: מארק המיל, עברית: אלדד פריבס) - מין גורילה/יטי עם פרווה לבנה, ללא פרווה בחזה או יטי שלובשים מכנסיים, חזק מאוד, חכם, עובד בפארק ומדי פעם עוזר למרדכי וריגבי כשהם נתקלים בבעיות אינטרגלקטיות. מדלג לכל מקום, ומכאן שמו.
בנסון (אנגלית: סם מרין, עברית: יובל סגל) - מנהל הפארק, גופו וראשו הם מתקן מסטיקים. כשהוא כועס ראשו מאדים, והוא נוטה לזרוק חפצים באוויר כשהוא מעוצבן מאוד. גוער במרדכי וריגבי שמתעצלים לעבוד כגננים ולרוב מאיים עליהם בפיטורים. נותן להם כל מיני משימות ובפרק אחד ביקש מאיש השריר ומרוח הכיף להשגיח על מרדכי וריגבי. שומר על קשר עם פופס ומדי פעם מדבר איתו ומחזיק בספר שבו הוא כותב את כל הדברים שעושים העובדים בפארק.
פופס (אנגלית: סם מרין, עברית: ערן מור) - איש נחמד ותמהוני. סוכרייה על מקל דמוי אדם ומשלם בסוכריות על מקל. פופס הוא מעט פחדן, מתלהב מהרבה דברים והוא מחזיק חפצים עתיקים בביתו כמו רדיו ותקליטים לפטפון. שונא קונפליקטים ובאחד הפרקים ביקש מבנסון להפסיק לצעוק על מרדכי וריגבי, בסוף הסדרה מקריב את עצמו כדי להציל את כולם.
מרגרט (אנגלית: ג׳ייני חדאד טומפקינס, עברית: ספיר דרמון) - מרגרט היא ציפור מסוג אדום-החזה שמילצרה בבית קפה מקומי שמרדכי וריגבי מן הסתם הרבו ללכת אליו. מרדכי מרבה להסתובב איתה יחד עם ריגבי ואיילין וניסה כמה וכמה פעמים להתחיל איתה מערכת יחסים, אך בהמשך הסדרה הדברים מתחילים להשתבש ולהתגלגל.
תומאס (אנגלית: רוג'ר קרייג סמית') - בחור ממוצע שנראה כמו תיש, מופיע לראשונה בעונה הרביעית. התחיל לעבוד כמתמחה בפארק בעונה הרביעית ואיש השריר כל הזמן מציק לו. הוא לא מקבל שכר, בעונה 6 מתגלה שהוא היה סוכן רוסי שמשימתו הייתה ללמוד על הפארקים האמריקניים כדי לגלות מה הסוד שגורם להם להצליח לעומת פארקים רוסיים, המשימה כמעט מצליחה עד שתומאס מחליט לעזור לפארק ומסכל את המשימה. בעקבות כך הוא נהפך למבוקש גם בארצות הברית וגם ברוסיה והופך לנמלט, חוזר לפרק אחד בעונה 7 כדי לבלות עם צוות הפארק פעם אחת אחרונה, מצליח להשיג צוללת שתאפשר לו להימלט.
הפקה > יצירה

הסדרה ברובה מספרת על חייו של יוצר הסדרה ג'יי. ג'י. קווינטל. הסדרה הופקה בעקבות סרטון סטודנטים של היוצר שהועלה ליו-טיוב וצבר הצלחה ומכמה סרטונים נוספים, בהפקת הסרטון נעזר בפנדלטון וורד (שיצר את הרפתקאות פין וג'ייק) ובטנרופ ואן-אורמה (שיצר את כישלונות חביבים). טנרופ ואן-אורמה פנדלטון וורד החליטו שלא להתערב בהפקת הסדרה ופנו לדרך משלהם, בעקבות כך קווינטל נתקע בבעיה גדולה וביקש מהאולפנים צוות שהיכולות שלו דומות לשלהם, קווינטל לא הצליח לשחזר את אותה עלילה שיצר עם חבריו ובעקבות כך קרו מספר שינויים.
ניתן לשים לב כי כמה אלמנטים ידועים ממשפחת סימפסון קיימים בסדרה וגם קצת מהאישיות של חלק מדמויות המשנה. בריאיון למגזין "Animation" האמריקאי אמר קווינטל שזאת משום שמשפחת סימפסון נתנה לו השראה וסללו לו את הדרך אליה הגיעה.
הפקה > יצירה > יצירת הדמויות

דמותו של מרדכי מבוססת על קווינטל כשלמד במכללה. רעיונו הראשון של קווינטל היה שלושה חברים, אך בעקבות העזיבה של חבריו מההפקה נאלץ לפתח קווינטל דמויות אחרות, וכך יצר את ריגבי אשר התקשה בהתחלה לתקשר עם מרדכי. איש השריר מבוסס על תלמיד מהמכללה של קווינטל, בנסון מבוסס על אחד ממוריו לשעבר של קווינטל, פופס מבוסס על שותף ללימודים של קווינטל וכך גם סקיפס. לערוץ הייתה תחילה בעיה עם הדמויות שיצר קווינטל, זאת הייתה בעיקר שהוא לא הרשה לתסריטאים לשנות אופי של הדמויות במהלך הפרקים, בעקבות בעיה זו קווינטל כתב כמעט את כל הפרקים ולא שיתף פעולה עם התסריטאים האחרים; הבעיה נפתרה בסוף העונה הראשונה כאשר קווינטל הפך לעורך התסריט ולא לאחד מן התסריטאים.
הפקה > כתיבה התחלתית

עוד לפני שהחלו לכתוב את הסדרה ניסו המפיקים והתסריטאים לגבש את הדמויות, מה שגרם לבעיה - אישיות הדמויות שונה זו משל זו ולא היה ניתן ליצור עלילה שתכניס את כל הדמויות לאזור דומה; בעקבות מה שקרה החלו לכתוב את העלילה הכללית ללא שום קשר על הדמויות, וכך ולאחר מכן התאימו כל דמות למקום דומה. קווינטל אמר כי הכתיבה הייתה מאוד קשה מכיוון שהוא ניסה ליצור סיטקום טבעי, מקורי ורענן.
הפקה > כתיבה

הכתיבה של התסריט מתחילה כאשר התסריטאים מגבילים לעצמם את הדמויות שיפתחו את הפרק, זאת הם עושים בעזרם "משחקי סופרים", טבלה עם כותרות ודיאלוגים. מה שחשוב לתסריטאים הוא ליצור עלילה שמתאימה גם לילדים וגם למבוגרים כאחד תוך כדי מקוריות ולא לחזור על עלילות שכבר סופרו בפרקים אחרים.
העלילה מתחילה בדרך כלל כאשר מרדכי וריגבי נקלעים לבעיה שהם צריכים לצאת ממנה תוך כדי אלמנטים של כוחות על טבעיים, קסמים או דברים מופרכים אחרים. רב המקרים המתוארים בסדרה עד עונה 2 הם מקרים אשר קווינטל חווה בעבר, מהעונה ה-3 העלילות מועטות בכך. בנוסף, הסדרה מתייחסת בה לתרבות של שנות ה-80 עם הומור משנות ה-70 וה-90 על תרבות זו. הגבלת הצפייה לסדרה היא TV-PG מה שאומר שחובה לעבור את גיל 8 כדי לצפות בסדרה, מכיוון שעל מנת לעניין גם מבוגרים הכניסו התסריטאים לתסריט מילים או משפטים רמוזים על אלכוהול וסמים למרות שהבדיחות הללו הן עדינות.
הפקה > דיבוב

הדיבוב בסדרה הוא מינורי יחסית, המדבבים מנסים כמה שיותר להישמע טבעיים ולהישמע אמתיים בדיאלוגים או שיחות. בסדרה יש באופן נדיר מדבבים אורחים שהם כוכבי ילדים, בעונה ה-4 הופיעו יותר מתשעה אורחים ומאז אותה עונה מקפיד צוות ההפקה לכך שיהיו לפחות שני מדבבים אורחים בעונה.
הפקה > אנימציה

הסדרה מופקת באנימציה ידנית, בדומה לשאר הסדרות של קרטון נטוורק. כל פרק רגיל בסדרה (11 דקות) לוקח שישה חודשים להפיק, זמן שנחשב לארוך יחסית משאר הסדרות המצוירות. הסדרה מופקת בסטודיו קרטון נטוורק (Cartoon Network Studios) הנמצאים בברבנק, קליפורניה, ארצות הברית. תחילה מתבצע סטוריבורד (Storyboard) באולפנים של הערוץ בקוריאה הדרומית ולאחר מכן זה נשלח למשרדי הערוץ שמחליטים אם לאשר את הפרק ואם כן הוא מועבר להפקה מלאה בסטודיו שבקליפורניה. בכל שנה מופקות שתי עונות כאשר מפיקים כל עונה במקביל, אחרי 2011 נוצר רווח גדול בין העונה הראשונה לשנייה וזאת בעקבות ההפקה הפתאומית לאחר ההצלחה הגדולה.
ביקורת > ביקורת

רגולר שואו זוכה לביקורות חיוביות רבות ממבקרים. אתר כתב על הסדרה "דיאלוג מבריק, דמויות מוזרות, עלילה חכמה. נראה שאין סדרה יותר מצחיקה מזו". בסוף העונה הרביעית כתב אתר The A.V Club שזוהי סדרת האנימציה הטובה ביותר של Cartoon Network. קווין מק'פרלנד, מבקר הטלוויזיה של אתר The A.V Club, ביקר גם הוא את הסדרה באופן חיובי.
ביקורת > מדרוג

הסדרה זוכה לצופים רבים בממוצע מאז שידורה הראשון. בפרק הבכורה ב-6 בספטמבר 2010 זכתה הסדרה ל-2,097,000 צופים, ב-23 בנובמבר 2010 זכתה הסדרה ל-2,028,000 צופים, ב-1 בדצמבר 2010 זכתה הסדרה ל-2,067,000 צופים, בבכורת העונה השנייה ב-20 בספטמבר 2011 ירדה כמות הצופים מאז העונה הראשונה והסדרה זכתה ל-2,000,000 צופים בלבד ובבכורת העונה הרביעית ב-2 באוקטובר 2012 חלה עלייה משמעותית בכמות הרייטינג והסדרה זכתה ל-3,047,000 צופים.
מדיות נוספות בזיכיון > קומיקס

בינואר 2013 הודיעו סטודיו הקומיקס "BOOM!" כי הם יפתחו קומיקס קומי אשר יעסוק בעלילת הסדרה. ב-15 במאי 2013 יצא הגיליון הראשון של הקומיקס.
מדיות נוספות בזיכיון > משחק ווידאו

ב-8 באפריל הודיע ג'יי. ג'י. קווינטל בטוויטר שלו כי משחק ווידאו המבוסס על הסדרה נמצא בפיתוח, ב-29 באוקטובר 2013 שוחרר המשחק.
מדיות נוספות בזיכיון > צעצועים ופריטי לבוש

מאז שחרור העונה השלישית לסדרה ישנם צעצועים, בובות, חולצות ודברים דומים. ייצור הסחורה צפוי להפסיק עם עליית העונה השישית.
הערות שוליים

1 2  
שגיאות פרמטריות בתבנית:יוטיוב 
'סוג: הסרטון המלא' אינו ערך חוקי  JG Quintel - The Naive Man From Lolliland & 2 In The AM PM, הסרטון המלא  באתר יוטיוב
1 2  שרה ביבל, "רייטינג יום שני בכבלים", אתר "טלוויזיה במספרים"
↑  '"`UNIQ--templatestyles-00000003-QINU`"'Barsanti, Sam (13 בספטמבר 2016), "Regular Show to blast itself into orbit for final season", The A.V. Club, Onion {{citation}}:  (עזרה)
↑  ראמין זהד, הטירוף הנשגב של ג'יי ג'יי קינטאל, מגזין Anomaton, ב-17 באפריל 2012; שוחזר ב-15 ביולי 2012
↑   דוגמה לתבנית "משחקי סופרים" בויקישיתוף
1 2  קווין מק'פרלנד, "רגולר שואו: מצחיק", אתר The A.V. Club, ב-19 בפברואר 2013; אוחזר ב-7 באוגוסט 2013
↑  ר.ל. שפר, "רגולר שואו: ביקורת ה-DVD", אתר IGN, ב-25 באפריל 2012; אוחזר ב-20 ביולי 2013
↑  רוברט זיידמן, "רייטינג יום שני בכבלים", אתר "טלוויזיה במספרים"
↑  רוברט זיידמן, "רייטינג יום שני בכבלים", אתר "טלוויזיה במספרים
↑  ביל גורמן, "רייטינג יום שני בכבלים", אתר "טלוויזיה במספרים
↑  "רייטינג יום שני בכבלים", אתר The Futon Critic
| --- | --- |
בקרת זהויות :  MusicBrainz: e878d1d5-b1ea-490c-8a7f-743a656392aa 
יוצר הסדרה ג'יי. ג'י. קווינטל
ספרטקוס (סדרת טלוויזיה)

| --- | --- |

כותרות הפתיחה של העונה הראשונה
 סוגה:  דרמה היסטורית
 יוצרים:  סטיבן ס. דינייט 
 כותבים:  סטיבן ס. דינייט ברנט פלטשר דניאל נאף אהרון וטוד הלבינג מירנדה ווק טרייסי בלומו אנדרו צ'מבליס
 בימוי:  מייקל הרסט ריק ג'ייקובסון ג'סי וורן
 שחקנים:  אנדי ויטפילד (עונה 1) ליאם מקינטייר (עונות 2 - 3) לוסי לולס (עונות 1 - 2) ג'ון האנה (עונה 1) מנו בנט פיטר מנזה (עונות 1 - 2) ויוה ביאנקה (עונות 1 - 2) ארין קמינגס (עונה 1) ניק טרביי (עונות 1 - 2) קרייג פארקר (עונות 1 - 2) דן פיוריגל דאסטין קלייר ג'יי קורטני
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  קפואה 
 תקופת התרחשות:  המאה ה-1 לפנה"ס 
 מספר עונות:  3 (+ מיני סדרה)
 מספר פרקים:  33 (+ 6 במיני סדרה)
 הפקה
 מפיק:  צ'ארלס נייט קלואי סמית' אהרון לאם
 מפיקים בפועל:  סם ריימי רוברט טאפרט סטיבן ס. דינייט ג'ושוע דונן
 הפצה:  Starz Distribution 
 עורכים:  גארי האנט ג'ונתן וודפורד-רובינסון
 אתר צילומים:  ניו זילנד 
 צלמים:  אהרון מורטון
 מוזיקה:  ג'וזף לודוקה 
 אורך פרק:  50 דקות
 שידור
 רשת שידור:  Starz 
 רשת שידור בישראל:  yes Oh נטפליקס
 פורמט (תמונה):  1080i ‏(HDTV)
 תקופת שידור מקורית:  22 בינואר 2010 – 12 באפריל 2013
 קישורים חיצוניים
 http://www.starz.com/originals/Spartacus
 דף התוכנית ב-IMDb
 
ספרטקוס (באנגלית: Spartacus) היא סדרת דרמה המשכית-היסטורית אמריקאית ששודרה ברשת Starz מ-22 בינואר 2010 ועד 12 באפריל 2013 למשך שלוש עונות ומיני סדרה מקדימה. הסדרה מתמקדת בדמותו של ספרטקוס, גלדיאטור תראקי שהוביל בשנים 73 - 71 לפנה"ס את מלחמת העבדים השלישית נגד האימפריה הרומית. המפיקים בפועל של הסדרה הם סם ריימי ורוברט טאפרט, להם זוהי השותפות השלישית, לאחר שהיו שותפים בהפקת סדרות הטלוויזיה "זינה הנסיכה הלוחמת" ו"אגדת המחפש".
העונה הראשונה של הסדרה, ספרטקוס: דם וחול, מתמקדת בביסוס האירועים שבחייו המוקדמים של ספרטקוס המובילים לתחילת מרד העבדים. העונה השנייה, ספרטקוס: נקמה, עוקבת אחר מה שקרה בעקבות מרד העבדים, כאשר קלאודיוס גלאבר נשלח לעצור את חבורת העבדים ההולכת וגדלה. העונה השלישית, ספרטקוס: מלחמת המקוללים, מביאה את התפשטותו של מרד העבדים לכדי צבא של ממש ואת קרב הכוחות בין שני המחנות, העבדים והרומאים. המיני-סדרה (סרט הפריקוול), ספרטקוס: אלוהי הזירה, הביאה את עלילתו של בית בטיאטוס ועלייתו לכוח לפני לכידתו של ספרטקוס. הסדרה הוגבלה לצפייה לילדים מתחת לגיל 17 עקב שימוש באלימות גרפית קשה, תוכן מיני בוטה ושפה גסה. ב-2023 רשת Starz הודיעה על תחילת הפקת סדרת המשך, בשם ספרטקוס: בית אשור, עם סטיבן ס. דינייט שיכתוב את התסריט.
בישראל, ב-15 בפברואר 2011 עלו פרקי שתי עונות הסדרה ב-VOD של yes ובאתר yes וואלה!. בספטמבר 2011 שודרו הפרקים בערוץ yes Action HD ולאחר מכן ב-yes Oh. בעבר היה ניתן לצפות בכל 4 עונות הסדרה (כולל הפריקוול/מיני-סדרה) דרך שירות הסטרימינג של נטפליקס אך כיום שידור התוכנית דרך נטפליקס הופסק.
עלילה > ספרטקוס: דם וחול

הסיפור מתחיל בסכסוך בין תראקי לא ידוע לבין חיל העזר הרומי במערכה כנגד גטאה (שבטים דאקים אשר התיישבו בדנובה התחתונה, באזור המוכר כיום כרומניה), תחת מנהיגותו של הלגאטוס, קלאודיוס גלאבר. בשנים 72 - 71 לפנה"ס, הגנרל הרומאי והפרקונסול של מחוז מקדוניה הרומית מרקוס טרנטיוס וארו לוקולוס צעד לעבר הגטים, שהיו בני בריתו של מיתרידטס השישי, מלך פונטוס, אויב הרומאים. הגטים פשטו לעיתים קרובות את אדמותיו של התראקי, ולכן גלאבר משכנע את התראקי להצטרף לצבא הרומאי כחייל עזר. גלאבר מחפש אחר גדולה וכוח, בעידודה של אשתו איליתיאה, והוא מחליט לסגת מתקיפת הגטים ולהתעמת מול כוחותיו של מיתרידטס באסיה מינור. התראקי, אשר חש נבגד, מוביל התמרדות נגד גלאבר, וחוזר למצוא את כפרו בחורבות. התראקי ואשתו סורה נלכדים בידי גלאבר למחרת. התראקי נדון למות בזירה כגלדיאטור על פשעיו, וסורה נלקחת לעבדות. התראקי נשלח לעיר קפואה אשר באיטליה, מרכזה של אימוני הגלדיאטורים. כנגד כל הסיכויים, הוא שוחט בזירה את ארבעת הגלדיאטורים שנבחרו להוציאו להורג, וזוכה לתשואות הקהל. סנאטור אלביניוס משנה את גזר דינו ממוות לעבדות. בהיות שמו של התראקי לא ידוע, לנטולוס בטיאטוס - בעל הלודוס בקפואה - מציע לקרוא לו בשם "ספרטקוס" (על שמו של מלך תראקיה ספאראטאקוס, שחי בשנים 450 - 431 לפנה"ס).
בטיאטוס מבחין בכישרונו הגולמי של התראקי ובפופולריותו בקרב ההמונים, ורוכש אותו לאימונים בין חומות הלודוס שלו תחת הדרכתו של דוקטורה, עבד וגלדיאטור לשעבר. ספרטקוס חובר לוארו, רומאי שמכר את עצמו לעבדות כדי לשלם את חובותיו ולכלכל את משפחתו. הוא מתעמת מול הגלדיאטורים הבכירים, ביניהם קריקסוס, הגאלי הבלתי מנוצח, ובַּרְכַּה הקרתגי. עד מהרה, ספרטקוס לומד שסורה נמכרה לסוחר עבדים סורי. בטיאטוס, שלא יכול היה לשלוט בספרטקוס במהלך ימי אימוניו הראשונים בלודוס, מבטיח לחפש אחר סורה ולאחד ביניהם בתמורה לשיתוף פעולה מצדו בזירה.
לאחר מספר אתגרים קטלניים ואימונים מפרכים נוספים, ספרטקוס הופך לאגדה חיה וזוכה להיקרא "אלוף קפואה". בטיאטוס מארגן את רכישתה של סורה, אך היא מועברת כאשר היא פצועה אנושות, לאחר שהשיירה הותקפה כביכול בידי שודדי דרכים. רציחתה אורגנה בסתר בידי בטיאטוס כדי לשמור על ספרטקוס נאמן ומפוקס בניצחונותיו לבית בטיאטוס. אבל על מותה של אשתו, ספרטקוס בוחר להתעלם מעברו כתראקי, לשכוח את חלומותיו לחופש, ולהפוך לאלוף בית בטיאטוס.
נקודת המפנה מגיעה כאשר ספרטקוס נבחר להילחם מול חברו וארו במבחן ראווה שנועד לחגוג את הגעתו לבגרות של נומריוס, בנו של המגיסטראט. איליתיאה, שתיעבה את ספרטקוס משום שהביך את בעלה גלאבר במרד שלו, מפתה את נומריוס הצעיר ומשכנעת אותו לדרוש במותו של המפסיד בקרב. ספרטקוס מנצח כמצופה, וכאשר נומריוס נותן את ההוראה, בטיאטוס מאלץ את ספרטקוס לציית ולהרוג את וארו בשל רצונו למצוא חן בעיני המגיסטראט רב ההשפעה. ספרטקוס סובל הן מפציעה חמורה והן מצער וכאב על אובדן חברו הטוב, והוא הוזה חלומות אשר מובילים אותו לגלות את האמת על מותה של סורה. ביודעו כי מדובר בהכל או לא כלום ובבחירה גורלית בין מרד לבין שעבוד, ספרטקוס בוחר להרוג את כולם ומארגן מרד עבדים נגד הבית אשר לחם עבורו. כדי להשיג את נקמתו, ספרטקוס מגייס את עזרתם של קריקסוס ושאר הגלדיאטורים כדי להביס את בית בטיאטוס אחת ולתמיד.
עלילה > ספרטקוס: אלוהי הזירה

עלילת המיני סדרה מספרת את קורותיהם של בית בטיאטוס והעיר קפואה בימים שלפני הגעתו של ספרטקוס. הסיפור מתחיל לא הרבה לאחר שקווינטוס לנטולוס בטיאטוס הפך ללניסטה - מנהל העבדים והגלדיאטורים, והוא משתלט על הלודוס של אביו, טיטוס, שחוזר לביתו מסיציליה בגלל בעיות בריאותיות.
במהלך הסדרה, בטיאטוס מגלה שאיפות לגדולה ומנסה להשתחרר מצילו של אביו, להפוך לגבר בזכות עצמו, ולזכות בכבוד לעצמו וללודוס שלו. לצידו עומדת אשתו, לוקרשיה, שתעשה הכול כדי שבעלה יצליח. בטיאטוס שם את כל החלומות שלו לכבוד, הצלחה ועושר על כתפיו של גלדיאטור אחד, גאניקוס הקלטי. גאניקוס הוא האלוף של בית בטיאטוס, והוא גלדיאטור מוכשר ויוצא דופן, שמעולם לא הפסיד בקרב. בגלל שבטיאטוס עדיין לא הרוויח את הכבוד החברתי הראוי לתת ללוחמיו להשתתף בקרבות האליפות, הוא נאלץ לתכס מזימות שמטרתן להביא לביתו את הכבוד. בטיאטוס נאלץ להתמודד מול טיטוס קלאביוס, מגיסטראט העיר קפואה, ששולט בעולם התחתון של העיר ומאיים על כבודו ועל הלודוס שלו.
בנוסף לקו העלילה הראשי העוסק בגאניקוס, הסדרה גם מציגה את קווי העלילה של דמויות המשנה, כדוגמת קריקסוס, אוינומאוס ואשור. מוצגת עלייתו של קריקסוס לכוח, כאשר הוא מופיע לראשונה כעבד לא ממושמע שרוחו הלוחמנית צדה את עינו של בטיאטוס. הוא נקנה על ידיו, ובמהרה מוכיח לכולם את כישוריו בזירה, כשבסופו של דבר הוא צפוי להפוך לאלוף של הלודוס. כמו כן, מוצג לראשונה עברו האפל של אוינומאוס לפני שהפך לדוקטורה של בית בטיאטוס, וכן את הסורים אשור וחברו דאגאן.
עלילה > ספרטקוס: נקמה

לאחר מרחץ הדמים שבסוף עונה קודמת ובריחתם של העבדים בראשותו של ספרטקוס, מרד העבדים מכה פחד ויראה בקרב הרפובליקה הרומית. פראיטור גלאבר וצבאו נשלחים לקפואה כדי לדכא את המרד ההולך וגדל של ספרטקוס ואת שחרורם ההמוני של עבדים לפני שיגרם נזק נוסף. לספרטקוס ניתנת הבחירה בין סיפוק הצורך האישי שלו בנקמה כנגד האיש אשר דן את אשתו לשעבוד ולמוות, לבין נקיטת הקורבנות הנחוצים כדי למנוע מצבאו להתפרק. בסופו של דבר מצליח ספרטקוס ללכד את השורות בקרב העבדים. הוא יוצא למבצע חשאי יחד עם קריקסוס, גאניקוס ואגרון משיג את אלמנט ההפתעה, ובסיום קרב מתיש ביער ובמקדש בו ספרטקוס ואנשיו שכנו, שבמהלכו אנומיאוס נהרג, צבא העבדים של ספרטקוס מכניע את חייליו של גלאבר וספרטקוס משיג את נקמתו.